google/wiki40b huggingface dataset:
Iokasté

Iokasté alebo Iokasta (starogr.  Ἰοκάστη – Iokasté, lat. Iocaste) je v gréckej mytológii dcéra hrdinu Menoikea, manželka tébskeho kráľa Laia a jeho nástupcu Oidipa.
Keď sa kráľ Laios z veštby dozvedel, že zahynie rukou svojho syna, v túžbe po následníkovi uniesol kráľovi Pelopovi jeho malého syna Chrysippa. Správal sa však k nemu tak, že Chrysippos spáchal samovraždu a Pelops Laia preklial, aby zomrel rukou vlastného syna.
Kráľovná Iokasté ale po dlhých rokoch bezdetného manželstva predsa porodila syna. Dlho sa však z dieťaťa netešila, lebo jej manžel Laios si spomenul na veštbu a prikázal dieťa pohodiť v lese a aby sa náhodou nezachránilo, zviazal mu nohy remeňom a poranil chodidlá. Ale otrok, ktorý mal dieťa nechať v lese, sa nad ním zľutoval a dal ho pastierovi a ten dieťa odovzdal korintskému kráľovi Polybovi a jeho žene Merope. Keďže kráľovský pár nemal deti, vychovali ho ako vlastného. Dieťa podľa opuchnutých nôh dostalo meno Oidipus. (v preklade: „s opuchnutými nohami")
Keď Oidipus dospel, nejaký opitý korintský mladík ho nazval najdúchom a Oidipus sa o tom zmienil Polybovi a Merope. Opýtal sa ich pritom na svoj pôvod a z ich rozpačitej odpovede usúdil, že pri jeho pôvode nie je niečo v poriadku. Odišiel preto do Delfskej veštiarne, aby sa niečo o svojej minulosti dozvedel. Pýtia mu ale o jeho minulosti nič neprezradila, zato do budúcnosti mu predpovedala, že zabije svojho otca a ožení sa s vlastnou matkou. Oidipus sa stále domnieval, že Polybos a Meropé môžu byť jeho rodičia a aby sa veštba nenaplnila, nevrátil sa už do Korintu, ale vydal sa do Téb a jeho osud sa začal napĺňať.
Pred bránami mesta sa Oidipus pohádal s akýmsi starým mužom, ktorý ho udrel a on ho nato zabil. Ani netušil, že tým starcom bol jeho otec kráľ Laios. Keď potom zachránil mesto pred zhubnou Sfingou, Tébania ho vyhlásili za kráľa a on sa oženil s vdovou po kráľovi Iokastou, so svojou vlastnou matkou. Manželia potom splodili štyri deti, dcéry Antigonu a Isménu a synov Polyneika a Eteokla.
Až po mnohých rokoch vyšlo najavo, že Oidipus je synom zabitého kráľa Laia a Iokasty. Keď sa Iokasté potom dozvedela, že sa vydala za vlastného syna, od hrôzy spáchala samovraždu.
Inline hokej na Panamerických hrách

Inline hokej na Panamerických hrách bol inlinehokejový turnaj, ktorý sa konal v rámci multišportového podujatia Panamerických hier. Organizovala ho Panamerická konfederácia kolieskových športov (CPRS) v spolupráci s Panamerickou športovou organizáciou (PASO). Do programu hier bol turnaj prvýkrát zaradený až na 13. Panamerických hrách v roku 1999 v kanadskom Winnipegu, iba v mužskej kategórii. Druhý a zároveň posledný turnaj sa uskutočnil na Panamerických hrách v roku 2003 v dominikánskom Santo Domingo. Na tento turnaj sa dokonca uskutočnila aj kvalifikácia v podobe Panamerických majstrovstiev 2002. Na oboch turnajoch zvíťazilo družstvo USA.
Saint-Laurent-de-Terregatte

Poloha

Obec má rozlohu 16,35 km². Najvyšší bod je položený 159 m n. m. a najnižší bod 14 m n. m.

Obyvateľstvo

Počet obyvateľov obce je 588 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Bernolák (úradník)

Životopis

Úradník v službách Oravskej a Nitrianskej stolice, pomocník  slúžneho v Hontianskej stolici. Úradník Daňovej správy v Banskej Bystrici. Do Banskej Bystrice-Radvane sa presťahoval s rodinou v roku 1879.
Majstrovstvá Slovenska mládeže v bridži

2008

V roku 2008 sa majstrovstvá konali na Duchonke 16.5.-18.5.
Ronald Coase

Životopis

Narodil sa vo Willesdene, predmestí Londýna. Jeho otec bol telegrafista na pošte a matka tiež pracovala na pošte až do svadby. Ako dieťa trpel slabosťou v nohách, kvôli čomu musel nosiť špeciálnu ortopedickú pomôcku a navštevovať špeciálnu školu. 
Absolvoval London School of Economics (1932) a následne získal doktorát v roku 1951. Do USA emigroval ešte v tom istom roku a začal pôsobiť na univerzite v Buffalo. V roku 1958 prešiel na University of Virginia. Nakoniec sa usadil v Chicagu (1964), kde popri práci na univerzite bol aj redaktorom známeho časopisu Journal of Law and Economics. V roku 1991 dostal Nobelovu cenu.

Prínos

Známym sa stal najmä článkom Povaha firmy (1937), ktorý predstavuje koncepty transakčných cien na vysvetlenie podstaty a obmedzení firiem a "Problém sociálnych cien" (1960), v ktorom prehlasuje, že správne stanovené majetkové práva môžu vyriešiť problémy externalít. Coase je tiež často označovaný ako "otec" reformy v politike prideľovania elektromagnetického spektra. Toto označenie je založené na jeho článku s názvom "Federálne komunikačné komisie" (1959), kde kritizuje licencovanie spektra, čo označuje vlastnícke práva ako účinnejšiu metódu prideľovania spektra užívateľom. Navyše, Coaseove transakčné ceny sú príjazdovou cestou k priamemu vplyvu v moderných organizovaných ekonomikách, ktoré boli oprášené Oliverom E. Williamsonom.
Približujúc sa ku svojim 100-tým narodeninám pracoval na knihe, ktorá poukazuje na rast ekonomík v Číne a Vietname.
Je autorom známeho výroku "Pokiaľ údaje dostatočne dlho mučíte, priznajú sa."
Andrest

Poloha

Obec má rozlohu 6,19 km². Najvyšší bod je položený 266 m n. m. a najnižší bod 241 m n. m.

Obyvateľstvo

Počet obyvateľov obce je 1 421 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rozlišovanie (filozofia)

Rozlišovanie alebo diferencovanie alebo diferenciácia alebo distingvovanie je poznávanie pri použití pojmu rozdielu; základ múdrosti; to, v čom sa už vždy nachádzame, keď existujeme, to, čomu sa ukazuje konkrétne apriori, a čo pozostáva z rozlišovania samého ako aktu, činu, ďalej z toho, čo je rozlišované alebo rozlíšené, a napokon z toho, čo je medzi.
Rozlišovanie je jednou zo základných myšlienkových operácií.
Wilwisheim

Poloha

Obec má rozlohu 5,3 km². Najvyšší bod je položený 215 m n. m. a najnižší bod 158 m n. m.

Obyvateľstvo

Počet obyvateľov obce je 701 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Klinčekovec voňavý

Strom

Strom pochádza z Molúk. Je to vždyzelená rastlina, ktorá môže dosiahnuť až výšku 20 metrov. Medzičasom sa pestuje takmer po celom svete.

Korenie (klinčeky)

Klinčeky sú silno voňajúce a štipľavo chutiace sušené pupene kvetov. V Európe sú klinčeky známe od včasného stredoveku. Na obchodovanie s klinčekmi mali dlhý čas monopol Holanďania, ktorí klinčeky prepravovali lodnou dopravou, hlavne z Ambonu. Aj dnes sa značná časť klinčekov prekladá v Rotterdame a Amsterdame.
Severoslovanské jazyky

Severoslovanské jazyky môže mať tri významy:

Západo- a východoslovanské jazyky

Jednak je to zriedkavo používané označenie pre kombináciu západo a východoslovanských jazykov (ako protiklad juhoslovanskej jazykovej skupiny).

Zaniknutá vetva

Podľa niektorých slavistov však skutočne existovala oddelená skupina severoslovanských jazykov, reprezentovaná dialektom, ktorým sa hovorilo v oblasti Novgorodu. V tejto tzv. staronovgorodčine sa objavujú niektoré praslovanské prvky, ktoré v ostatných slovanských jazykoch nezostali, čo môže poukazovať na existenciu samostatnej vetvy.
Les Églises-d’Argenteuil

Poloha

Obec má rozlohu 14,29 km². Najvyšší bod je položený 82 m n. m. a najnižší bod 20 m n. m.

Obyvateľstvo

Počet obyvateľov obce je 537 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jordánske národné futsalové družstvo mužov

Vrcholné podujatia

Libanonské družstvo sa pokúšalo kvalifikovať na majstrovstvá sveta FIFA iba raz, na šampionát v roku 2016, ale nepodarilo sa mu to.
Na majstrovstvá Ázie sa kvalifikovalo prvýkrát až v roku 2016, keď skončilo druhé vo svojej kvalifikačnej skupine za prvým Libanonom. Dovtedy absolvovalo iba jednu neuspešnú kvalifikáciu, v roku 2010.
Družstvo sa zúčastnilo 2 turnajov Ázijských halových hier, na ktorých sa dostalo do štvrťfinále. V roku 2009 vyhralo svoju základnú skupinu, ale vo štvrťfinále prehralo s Turkménskom po predĺžení. V roku 2017 prehralo vo štvrťfinále s Japonskom. Okrem toho sa predstavilo dvakrát aj na arabských majstrovstvách, z ktorých si v roku 2008 odnieslo bronzovú medailu. V stretnutí o 3. miesto zvíťazilo nad Libanonom. Družstvo sa ďalej zúčastnilo všetkých troch turnajov majstrovstiev Juhozápadnej Ázie, na ktorých v rokoch 2009 a 2012 získalo strieborné medaily.
Blémerey (Meurthe-et-Moselle)

Poloha

Obec má rozlohu 3,82 km². Najvyšší bod je položený 287 m n. m. a najnižší bod 242 m n. m.

Obyvateľstvo

Počet obyvateľov obce je 60 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Royas

Poloha

Obec má rozlohu 5,48 km². Najvyšší bod je položený 472 m n. m. a najnižší bod 329 m n. m.

Obyvateľstvo

Počet obyvateľov obce je 381 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Longechaux

Poloha

Obec má rozlohu 5,13 km². Najvyšší bod je položený 820 m n. m. a najnižší bod 699 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Just-le-Martel

Poloha

Obec má rozlohu 31,7 km². Najvyšší bod je položený 426 m n. m. a najnižší bod 224 m n. m.

Obyvateľstvo

Počet obyvateľov obce je 2 455 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hélécine

Obyvateľstvo

Hélécine má približne 3 173 obyvateľov (2010).
Delfín dlhonosý

Charakteristika

Žiaden delfín a pravdepodobne ani žiadna iná veľryba nevaríruje tak výrazne v proporciách tela, farbe a vzoroch sfarbenia ako tento druh. U tohto delfína existujú najmenej 3 poddruhy: jeden je rozšírený po celom svete a ďalšie dva vo východnom Pacifiku. Je možné, že v západnom pacifiku existuje aj štvrtý poddruh: trpasličia forma žijúca v plytkých koralových útesoch Thajského zálivu.
Delfín dlhonosý má 45-65 párov ostrých zubov v spodnej aj hornej čeľusti. Je to štíhly, ale svalnatý delfín s dlhým a tenkým zobcom, vysokou, kosákovito alebo trojuholníkovito tvarovanou chrbtovou plutvou a končistými prsnými plutvami a chvostovou plutvou. Má čierne alebo tmavosivé sfarbenie s bledou až bielou spodnou stranou a čiernymi okrajmi zobca a očí (Je to veľmi premenlivý znak). Ponára sa hlboko, jeho korisťou sú ryby a hlavonožce stredných hĺbok.
Tento delfín vytvára početné húfy, zložené zo stoviek až tisícok jedincov. Tieto skupiny sa často spájajú aj s inými
Johan Georg Puskailer

Životopis

Zlatníctvu sa vyučil v Kremnici. V Banskej Bystrici pôsobil ako zlatník (spomínaný 1716-1750), prijatý za majstra (22. januára 1716). Pre katolícky kostol Nanebovzatia Panny Márie (farský) zhotovil tácku s ampulkami (1728).
Armando Mance

Futbalová kariéra

Armando Mance odštartoval svoju kariéru v chorvátskom klube HNK Rijeka. V roku 2010 šiel na hosťovanie do tímu NK Grobničan. 30. júna 2010 sa vrátil do futbalového klubu HNK Rijeka. V klube HNK Rijeka odohral 10 zápasov a strelil jeden gól v zápase Lučko - Rijeka 1:1. Z Rijeky šiel na hosťovanie do klubu NK Pomorac, kde odohral 20 zápasov a strelil dva góly. V sezóne 2013/14 šiel na hosťovanie do klubu NK Solin za ktorý odohral 11 zápasov a strelil 2 góly. V sezóne 2014/15 prestúpil do slovenského klubu MFK Ružomberok za ktorý odohral 4 zápasy v klube sa nepresadil a v tú istú sezónu odišiel do klubu FC ViOn Zlaté Moravce. V klube FC ViOn Zlaté Moravce odohral 22 zápasov a strelil dva góly. Prvý gól v najvyššej futbalovej súťaži na Slovensku strelil v zápase Podbrezová - Zlaté Moravce 0:2, svoj druhý gól strelil v zápase Zemplín Michalovce - Zlaté Moravce 2:1. Armando Mance v sezóne 2015/16 hrával za klub Borac Banja Luka za ktorý odohral šesť zápasov a strelil jeden gól v zápase Travnik - Borac Banja Luka 0:2. Od sezóny 2017/18 hráva v klube Inter Bratislava.

Reprezentácia

Armando Mance reprezentoval svoju krajinu v mládežníckych tímoch Chorvátska do 17, 18, 19 a 20 rokov. Reprezentovať začal v roku 2008 za reprezentáciu Chorvátska do 17 rokov odohral dva zápasy. V sezóne 2009/10 odohral za reprezentáciu Chorvátska do 18 rokov 9 zápasov a strelil jeden gól. Za reprezentáciu Chorvátska do 19 rokov reprezentoval na európskom šampionáte v Rumunsku kde odohral 5 zápasov a strelil tri góly v zápasoch Chorvátsko - Faerské Ostrovy 2:2, Litva - Chorvátsko 1:2, Chorvátsko - Taliansko 1:3. V reprezentačnom tíme do 20 rokov odohral päť zápasov a strelil jeden gól.
Ardillières

Poloha

Obec má rozlohu 15,7 km². Najvyšší bod je položený 31 m n. m. a najnižší bod 0 m n. m.

Obyvateľstvo

Počet obyvateľov obce je 782 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pel-et-Der

Poloha

Obec má rozlohu 13,18 km². Najvyšší bod je položený 153 m n. m. a najnižší bod 110 m n. m.

Obyvateľstvo

Počet obyvateľov obce je 145 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villegailhenc

Poloha

Obec má rozlohu 4,78 km². Najvyšší bod je položený 203 m n. m. a najnižší bod 109 m n. m.

Obyvateľstvo

Počet obyvateľov obce je 1624 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beňušská dolina

Beňušská dolina je dolina na južnej strane Kráľovohoľských Tatier.
Preteká ňou potok Leňuška a vedie ňou lesná cesta pod úpätie vrchu Beňuška.
Jaroslav Kmenta

Biografia

Po štúdiu na gymnáziu v Nymburku absolvoval Pedagogickú fakultu Karlovej univerzity. Počas nežnej revolúcie spoluzakladal organizáciu Občianskeho fóra v Nymburku a od roku 1990 bol mestským poslancom.
V roku 1991 nastúpil na pozíciu redaktora v spravodajskej agentúre ČTK, potom v rokoch 1993 – 2000 pôsobil v Mladé frontě DNES, kam sa po trojročnej absencii vrátil, na pozíciu vedúceho reportérskeho oddelenia. V medzidobí bol zamestnaný v redakciách periodik Zemské noviny, Super, Impuls a magazínu Instinkt.
Je ženatý, má dve deti.

Ocenenie

V roku 2010 mu bola udelená Cena Karla Havlíčka Borovského za dlhodobú a investigatívnu žurnalistiku.

Kontroverzia

Jaroslav Kmenta sa spomína v záznamoch rozhovorov, zverejnených pri súdnom pojednávaní kauzy financovania poslancov politickej strany Věci veřejné, ako osoba, ktorá zaisťovala účelovou mediálnu podporu aktivitám oponentov Víta Bártu.
Sannois

Poloha

Mesto má rozlohu 4,78 km². Najvyšší bod je položený 169 m n. m. a najnižší bod 42 m n. m.

Obyvateľstvo

Počet obyvateľov je 26 707 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Stredoamerický pohár vo volejbale

Stredoamerický pohár vo volejbale je najvyššie stredoamerické podujatie národných družstiev vo volejbale, ktoré riadi Stredoamerická volejbalová asociácia (AFECAVOL). Jeho história siaha do roku 1974, kedy sa v Salvádore konal prvý stredoamerický pohár, spoločný pre kategóriu mužov i žien. Od roku 1997 sa začal organizovať samostatne v obidvoch kategóriách. Prebieha s 2-ročnou periodicitou. V ženskej kategórii dominuje družstvo Kostariky, v mužskej je najúspešnejšia Panama.
Turnaj tiež slúži ako kvalifikácia na kontinentálne podujatie severoamerického kontinentu – Majstrovstvá NORCECA.
Olmo

Poloha

Obec má rozlohu 4,47 km². Najvyšší bod je položený 696 m n. m. a najnižší bod 19 m n. m.

Obyvateľstvo

Počet obyvateľov obce je 181 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Operácia Púštny škorpión

Pozadie

Krátko pred operáciou Púštny škorpión vykonali americké vojská operáciu Peninsula Strike, ktorá bola odpoveďou na silnejúce útoky proti koaličným jednotkám. Tie začali silnieť už v priebehu mája 2003, krátko po zvrhnutí režimu Saddáma Husajna.

Operácia

Vykonaním operácie bola poverená novovzniknutá jednotka Combined Task Force 7 pozostávajúca z jednotiek 3. a 4. pešej divízie, 101. výsadkovej divízie, 1. obrnenej divízie a 2. a 3. pluku obrnenej kavalérie. Americké vojská sa zamerali na oblasti, ktoré rozviedka označila ako problémové. Zároveň bola poskytnutá podpora civilným projektom, ktoré mali posilniť postavenie centrálnej vlády v daných oblastiach.
3. pešia divízia počas piatich zásahov zadržala 20 osôb a zhabala rôzny vojenský materiál (20 protitankových striel, niekoľko strelných zbraní a i.). Humanitárna časť operácie sa zamerala na rekonštrukčné práce a obnovu bojom zasiahnutým oblastí, čo zahŕňalo okrem iného aj odvoz odpadu.
4. pešia divízia vykonala 43 zásahov v okolí miest Kirkúku a Tadži. Bolo zadržaných 288 osôb, z toho 65 bolo vzatých do väzby. Spolu so zadržanými bolo zhabaných aj niekoľko strelných zbraní. Humanitárna pomoc zahŕňala obnovu ihriska a oplotenia školy ako aj poskytnutie zdravotníckych potrieb tamojším nemocniciam.
Vojaci 101. výsadkovej divízie uskutočnili tri zásahy a zadržali 12 osôb. Zároveň pomáhali opraviť odvodňovacie kanály, zrekonštruovali sídlo guvernéra v meste Machmur a jednu detskú škôlku.
Príslušníci 1. obrnenej divízie pôsobili priamo v Bagdade. Vykonali šesť zásahov, počas ktorých zadržali 22 osôb a zhabali niekoľko strelných zbraní a delostreleckú muníciu. 3. pluk obrnenej kavalérie počas 11 zásahov zajal 39 osôb a pomohol uviesť do prevádzky niekoľko škôl na západe krajiny.
Počas nájazdov sa podarilo zadržať aj niekoľko hľadaných predstaviteľov bývalého režimu. Medzi najvplyvnejších patrili generálmajor Abul Ali Jasmin (tajomník ministerstva obrany) a generál Abdullah Ali Jasmin (riaditeľ Irackej vojenskej akadémie). Taktiež sa podarilo zadržať v hotovosti okolo osem miliónov dolárov v rôznych menách.

Následky

Dosiahnuté úspechy zďaleka nenapĺňali očakávania plánovačov. Nepodarilo sa obmedziť aktivity povstalcov a rozsah humanitárnej pomoci bol taktiež značne obmedzený. Jedným z problémov bol aj nedostatok financií. Z požadovaných 53 miliónov dolárov bolo na humanitárnu pomoc vyčlenených len 20 miliónov. Obmedzená pomoc mala za následok, že sa nepodarilo nájsť spojencov a podporu pre novovznikajúcu vládu, čo bolo jedným z cieľov operácie. Nedostatok času taktiež neumožnil rozviedke zhromaždiť dostatok hodnotných informácií o mieste výskytu hľadaných osôb.
Aj napriek nesplneniu svojich cieľov priniesla operácia Púštny škorpión mnoho cenných skúseností, ktoré mohli koaličné vojská uplatniť pri budúcich operáciách zameraných na zabezpečenie problematických oblastí v Iraku a Afganistane.
Kontinentálny pohár v ľadovom hokeji 2002/2003

Ročník 2002/2003 bol šiestym ročníkom Kontinentálneho pohára v ľadovom hokeji. O trofej bojovalo 45 tímov z 25 krajín. Trval od 20. septembra 2002 do 12. januára 2003.

1. kolo

V prvom kole si zmeralo sily 20 tímov rozdelených do piatich skupín. Hralo sa v dňoch 20. až 22. septembra 2002.

2. kolo

Druhé kolo sa hralo 18.-20. októbra 2002 v štyroch skupinách.

3. kolo

O tri postupové miesta do osemčlenného finále sa bojovalo od 22. do 24. novembra 2002.

Finálový turnaj (Lugano, Švajčiarsko a Miláno, Taliansko)

V tomto ročníku Kontinentálneho pohára sa predstavilo až osem tímov. Hralo sa opäť play-off spôsobom. Zápasy boli rozdelené do dvoch miest, švajčiarskeho Lugana a talianskeho Milána (zápasy sa hrali v meste Assago, 10 km od Milána). Hralo sa 10. až 12. januára 2003.
Jozef Vrablec

Životopis

Pochádzal zo siedmich detí, má brata biskupa, dve rehoľné sestry a dvaja súrodenci sú laici. Sestra Anička v deň svojho krstu zomrela. Jeho brat Mons. Štefan Vrablec je emeritný pomocný biskup Bratislavsko-trnavskej arcidiecézy a titulárny biskup thasbaltský.. 
Potom zastával tieto funkcie: kaplán a profesor náboženstva v Nitre (1945-1952), defensor vinculi (1945), profesor na Vysokej škole bohosloveckej (1950), správca farnosti Klátova Nová Ves (1952-1973), okresný dekan (1955-1973), cirkevný sudca (1958-1973), advokát Arcibiskupského súdu tretej inštancie v Olomouci (1959-1973), generálny vikár (1973-1988), kanonik Sídelnej kapituly v Nitre (1973), veľprepošt kapituly (1979). Na Cyrilometodskej bohosloveckej fakulte v Bratislave prednášal ako docent kresťanskú filozofiu (1959) a pastorálnu teológiu (od roku 1968). 
V rokoch 1970-1995 účinkoval ako profesor pastorálnej teológie a vedúci katedry, predseda Slovenskej katechetickej komisie (1971), prodekan (1980-1982), dekan teologickej fakulty (1991-1994), konzultor diecézy (1988-1993), pápežský prelát (16.11.1990), profesor homiletiky na Teologickom inštitúte v Nitre (1994-1998). Zameriaval sa predovšetkým na základné otázky z homiletiky a pastorálnej teológie. Vynikol ako výborný kazateľ. Rozsiahla je jeho publikačná činnosť a význačná je aj jeho homiletická tvorba. Mnohé z jeho prác vyšli ako samizdaty.
Abwehr

Abwehr bola nemecká vojenská spravodajská služba založená v roku 1920; do 1944 pomenovanie pre pracoviská armádnych silových zložiek Reichswehr a neskôr Wehrmacht (Nacistické Nemecko), ktoré zodpovedali za protišpionážnu službu, špionáž a sabotáž. Organizačne bol Abwehr skupinou ríšskeho ministerstva obrany Reichswehrministerium.

Od januára 1935 do februára 1944 bol náčelníkom Abwehru admirál Wilhelm Canaris. Krátko po jeho odvolaní sa stal Abwehr súčasťou Hlavného úradu ríšskej bezpečnosti a ako samostatný úrad prakticky zanikol.

Vznik

Po porážke Nemecka v prvej svetovej vojne s cisárskou armádou zanikla aj nemecká vojenská spravodajská služba Abteilung III b. Od roku 1919 do 1920 nemecká vojenská spravodajská služba neexistovala.

Pôsobenie na Slovensku

Abwehr pôsobil v prvom rade ako vojenská rozviedka a kontrarozviedka. Na území Slovenska počas 2. svetovej vojny aktívne sledoval, infiltroval a snažil sa rozbiť miestne protifašistické hnutie. Úradovne Abwehru boli v Banskej Bystrici, Bratislave, Kežmarku, Nitre, Poprade, Prešove, Ružomberku a Zvolene, pričom podliehali tzv. služobni Juh-Východ so sídlom vo Viedni, od februára 1945 Nemeckej bezpečnostnej polícii so sídlom v Bratislave. Najviac agentov mali v slovenských zbrojovkách.
Špeciálne operácie

Špeciálne operácie sú vojenská činnosť uskutočňovaná špeciálne vytvorenými, organizovanými, vybratými, vycvičenými a vybavenými silami využívajúcimi nekonvenčné techniky a spôsoby činnosti. Môžu byť vykonávané nezávisle od konvenčných vojenských operácií alebo v spojení s nimi. Primárnym cieľom je dosiahnutie politických alebo vojenských cieľov, pri ktorých konvenčná požiadavka na silu neexistuje alebo by mohla nepriaznivo ovplyvniť celkový strategický výsledok. Špeciálne operácie sa zvyčajne uskutočňujú nízkoprofilovým spôsobom (spravidla malými oddielmi, špeciálnymi silami), ktorý má za cieľ dosiahnuť výhody rýchlosti, prekvapenia a náhleho úderu proti nič netušiacemu cieľu. Špeciálne operácie sa zvyčajne vykonávajú s obmedzeným počtom vysoko vyškolených profesionálov, ktorí sú prispôsobiví, nezávislí od seba, sú schopní pracovať vo všetkých prostrediach a môžu využívať nekonvenčné bojové zručnosti a vybavenie. Špeciálne operácie sa zvyčajne realizujú prostredníctvom špecifickej špecializovanej výzvednej služby.
Luigny

Poloha

Obec má rozlohu 15,88 km². Najvyšší bod je položený 257 m n. m. a najnižší bod 173 m n. m.

Obyvateľstvo

Počet obyvateľov obce je 427 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Milivoje Novakovič

Klubová

V sezóne 2008/09 strelil za Kolín vo Fußball-Bundeslige 16 gólov a stal sa tak 7. najlepším strelcom ligy.

Reprezentačná

V slovinskej reprezentácii strelil prvý gól 31. mája 2006 v priateľskom zápase proti Trinidadu a Tobago. Zápas sa skončil výsledkom 3:1 pre Slovinsko a Novakovič strelil hetrik.
V zápase kvalifikácie Majstrovstviev sveta 2010 proti Slovensku strelil pri víťazstve 2:1 oba góly svojho mužstva.